GPSC กำไร Q3/59 โต 28% หลังรายได้จากการขายเพิ่ม
GPSC กำไร Q3/59 โต 28% มาที่ 724.18 ลบ. จากปีก่อนกำไร 565.85 ลบ. หลังรายได้จากการขายเพิ่ม-รับเงินปันผลจาก “บ.ราชบุรีเพาเวอร์” กว่า 240 ลบ. ขณะที่ช่วง 9 เดือนแรกมีกำไร 2.28 พันลบ. โต 45% จากปีก่อนกำไร 1.57 พันลบ.
7 พ.ย. 2559

บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC รายงานผลการดำเนินงานไตรมาส 3/58 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 724.18 ล้านบาท หรือมีกำไรสุทธิ 0.48 บาทต่อหุ้น เพิ่มขึ้น 28% จากช่วงเดียวกันของปีก่อนที่มีกำไรสุทธิ 565.85 ล้านบาท หรือมีกำไรสุทธิ 0.43 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากบริษัทมีรายได้จากการขายสินค้าและการให้บริการเพิ่มขึ้น ขณะที่ในไตรมาสที่ 3 ปี 2559 บริษัทได้รับเงินปันผลจากบริษัท ราชบุรีเพาเวอร์ จำกัด (RPCL) จำนวน 240 ล้านบาท
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 2.28พันล้านบาท หรือ 1.52 บาทต่อหุ้น เพิ่มขึ้น 45% จากช่วงเดียวกันของปีก่อนที่มีกำไรสุทธิ 1.57 พันล้านบาท หรือ 1.19 บาทต่อหุ้น